CELEX: 62019TN0694
Language: el
Date: 2019-10-09 00:00:00
Title: Υπόθεση T-694/19: Προσφυγή της 9ης Οκτωβρίου 2019 – FI κατά Επιτροπής

25.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 399/102
            
         
      Προσφυγή της 9ης Οκτωβρίου 2019 – FI κατά Επιτροπής
      (Υπόθεση T-694/19)
      (2019/C 399/121)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: FI (εκπρόσωπος: F. Moyse, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 8ης Μαρτίου 2019, την απόφαση της 1ης Απριλίου 2019 καθώς και εκείνη της 12ης Αυγούστου 2019·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του κατά των αποφάσεων της Επιτροπής της 8ης Μαρτίου, της 1ης Απριλίου και της 12ης Αυγούστου 2019 περί αρνήσεως χορηγήσεως στον ίδιο συντάξεως επιζώντος, ο προσφεύγων προβάλλει τέσσερις λόγους.
      
                  1.
               
               
                  Με τον πρώτο λόγο προβάλλεται ένσταση ελλείψεως νομιμότητας όσον αφορά τα άρθρα 18 έως 20 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ), η οποία απορρέει από παραβίαση της αρχής της ίσης μεταχειρίσεως και από διάκριση λόγω ηλικίας, λόγω φύσεως του νομικού δεσμού του κοινού βίου και λόγω αναπηρίας.
               
            
                  2.
               
               
                  Με τον δεύτερο λόγο προβάλλεται νομική πλάνη κατά την εφαρμογή των άρθρων 18 και 20 του παραρτήματος VIII του ΚΥΚ, καθόσον η Επιτροπή έπρεπε να προβεί στην ερμηνεία ότι τα άρθρα αυτά αφορούν τον κοινό έγγαμο βίο του ζεύγους, είτε το ζεύγος είναι έγγαμο είτε έχει συνάψει αστικό σύμφωνο αλληλεγγύης είτε συζεί σε ελεύθερη ένωση.
               
            
                  3.
               
               
                  Με τον τρίτο λόγο προβάλλεται πλάνη περί την ερμηνεία της έννοιας του συζύγου στο πλαίσιο του καθεστώτος που εφαρμόζεται στη σύνταξη επιζώντος, για τον λόγο ότι η εξέλιξη της δυτικής κοινωνίας απαιτεί ευρεία ερμηνεία της έννοιας αυτής.
               
            
                  4.
               
               
                  Με τον τέταρτο λόγο προβάλλεται πρόδηλη πλάνη εκτιμήσεως, η οποία απορρέει από τη μη λήψη υπόψη της ιδιαίτερης καταστάσεως του προσφεύγοντος. Ο προσφεύγων υποστηρίζει συναφώς, αφενός, ότι έζησε με τη σύζυγό του επί πάνω από δεκαεννέα έτη και, αφετέρου, ότι ο γάμος του διήρκεσε τέσσερα έτη, επτά μήνες και οκτώ ημέρες.